Kommer (en hoop) oor onteiening | Landbou
Dit is nie net in Suid-Afrika waar gewaak moet word oor die staat se onteieningsmag nie. "Dit is oral ter wêreld die geval, ook in Duitsland en Australië. Dit is goed en belangrik om altyd waaksaam te wees dat die staat nie sy magte misbruik nie," sê prof. Elmien du Plessis.
Sy was deel van 'n dinkskrum van akademici wat onder die vaandel van die Suid-Afrikaanse navorsingstoel vir eiendomsreg, onder leiding van prof. Zsa-Zsa Boggenpoel van die Universiteit Stellenbosch, saamgewerk het om skriftelike kommentaar op die voorgestelde onteieningswetsontwerp te lewer. Die paneel, almal deskundiges op die gebied van eiendomsreg, het algemene kommentaar gelewer, asook omvattende kommentaar op elke klousule van die voorgestelde wetgewing.
Du Plessis sê dit is baie moeilik om 'n gesprek oor onteiening in Suid-Afrika te hê in die lig van getuienis voor die Zondo-kommissie, terwyl daar so baie korrupsie is en dit soms voel of daar 'n gees van wetteloosheid is.